
                __.__.2010.a nr ____- k
Riigihanke „Narva Külastuskeskuse sisustuse ostmine II” (121442) 

avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse (NLV) 03.11.2010 korraldusega nr 1363-k kinnitati riigihanke „Narva Külastuskeskuse sisustuse ostmine II“ hankedokumendid (HD) ning tehti Narva Linnavalitsuse Linnavara- ja Majandusametile (LVMA) ülesandeks viia läbi avatud hankemenetlus. LVMA avaldas 08.11.2010 riiklikus riigihangete registris hanketeate viitenumbriga 121442. Riigihange oli jaotatud ühe hankemenetluse raames kolmeks osaks järgmiselt: 1. osa – Kontoritehnika; 2. osa – Viidad ja linnakardid; 3. osa – Kujunduselemendid.
24.11.2010 avas Narva Linnavalitsuse 29.12.2005 korraldusega nr 1400-k „Riigihanke konkursi-komisjoni koosseisu kinnitamine“ moodustatud riigihanke konkursikomisjon tähtaegselt laekunud pakkumustega ümbrikud ning kontrollis nõutud pakkumusvormide ja kvalifikatsioonidokumentide olemasolu. Hankekomisjoni 23.12.2010 koosolekul toimus pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine. 

Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigihange-te läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” (edaspidi Reglement) § 10 p-de 1-3 kohaselt pärast konkursipakkumiste pakendite avamist riigihanke konkursikomisjon kvalifitseerib pakkujad, võrdleb ja hindab pakkumisi ning teeb otsuse eduka pakkumise kohta. Reglemendi § 16 p-st 1 tulenevalt kinnitab hankemenetluse tulemused Narva Linnavalitsus. 
3. Otsus
Kinnitada riigihanke «Külastuskeskuse sisustuse ostmine II» (viitenumber: 121442) avatud hanke-menetluse tulemused, vastavalt juurdelisatud Narva Linnavalitsuse riigihanke konkursikomisjoni protokollidele, järgmiselt: 
3.1. Riigihanke I osas „Kontoritehnika“ kinnitada võitjaks Infotark AS (reg 10047988) pakkumuse maksumusega 306 934,00 krooni (koos käibemaksuga);

3.2. Riigihanke II osas „Viidad ja linnakardid“ kinnitada võitjaks Artbase Reklaam OÜ (reg 1148 0144) pakkumuse maksumusega 101 796,00 krooni (koos käibemaksuga);

3.3. Riigihanke III osas „Kujunduselemendid“ lugeda riigihankemenetlus pakkumuste esitamata jätmisega lõppenuks.
4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

